CELEX: 62011TN0191
Language: bg
Date: 2011-03-25 00:00:00
Title: Дело T-191/11: Жалба, подадена на 25 март 2011 г. — Automobili Lamborghini/СХВП — Miura Martínez (Miura)

28.5.2011   
            
            
               BG
            
            
               Официален вестник на Европейския съюз
            
            
               C 160/23
            
         Жалба, подадена на 25 март 2011 г. — Automobili Lamborghini/СХВП — Miura Martínez (Miura)
   (Дело T-191/11)
   2011/C 160/37
   Език на жалбата: немски
   
      Страни
   
   
      Жалбоподател: Automobili Lamborghini Holding SpA (Sant’Agata Bolognese, Италия) (представител: Rechtsanwalt P. Kather)
   
      Ответник: Служба за хармонизация във вътрешния пазар (марки, дизайни и модели)
   
      Други страни в производството пред апелативния състав: Eduardo Miura Martínez (Севиля, Испания) и Antonio José Miura Martínez (Севиля)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на четвърти апелативен състав на Службата за хармонизация във вътрешния пазар (марки, дизайни и модели) от 21 януари 2011 година по дело R 161/2010-4;
            
         
               —
            
            
               да осъди ответника да заплати съдебните разноски.
            
         
      Правни основания и основни доводи
   
   
      Заявител на марката на Общността: жалбоподателят.
   
      Марка на Общността, предмет на спора: фигуративната марка, съдържаща словния елемент „Miura“, за стоките и услугите от класове 12, 14, 18, 25 и 28.
   
      Притежател на марката или знака, на която/който се прави позоваване в процедурата по възражение: Eduardo Miura Martínez и Antonio José Miura Martínez.
   
      Марка или знак, на която/който се прави позоваване в подкрепа на възражението: националната и международната фигуративни марки, съдържащи словния елемент „MIURA“, за стоките и услугите в класове 12, 14, 24, 25 и 39, националната словна марка „MIURA“ за стоките от класове 18 и 25, както и на фамилното име „MIURA“, използвано в търговията за отглеждането на бикове.
   
      Решение на отдела по споровете: уважава частично възражението.
   
      Решение на апелативния състав: отхвърля жалбата.
   
      Изложени правни основания: Нарушение на член 42, параграф 2 от Регламент (ЕО) № 207/2009 (1), доколкото встъпилите страни не са доказали използването на конфликтните марки и нарушение на член 75 от Регламент (ЕО) № 207/2009, доколкото жалбоподателят не е можел да вземе позиция по основанията, на които се базирало решението, тъй като мотивите към възражението не му били представени.
   
      (1)  Регламент (ЕО) № 207/2009 на Съвета от 26 февруари 2009 година относно марката на Общността (ОВ L 78, стр. 1).